Beyoğlu
<s>Beyoğlu je jedan administrativni kotar (ilçe) i opština (belediye) grada Istanbula, nalazi se na europskoj strani.</s><s>Beyoğlu sakuplja 45 administrativne gradske četvrti (mahalle) i 21 opštine (semt).</s><s>Imenom Beyoğlu (osm. turk. بك‌اوغلی) se na turskom označava Pera, stara gradska četvrt unutar današnjeg okruga koja je bila mala đenovljanska trgovačka kolonija nastanjena na sjeveru u okolici kule Galata.</s><s>Karaköy (crno selo) je manji dio Beyoğlua, odnosno južni rt prema mostu Galata (Galata Köprüsü).</s><s>Danas sastoji jednu opštinu (semt) u administrativnom kotru, dok je Galata njegovo staro historijsko ime.</s><s>Kroz historiju, topografija današnjeg Istanbula je poznavala pojam Konstantinopolja/Bizantijuma, carske prijestolnice što je danas uski centar metropole pod nazivom Fatih, preko Zlatnog roga (Haliç) su bile Pera i Galata i preko Bosfora je se nalazio stari Kalcedon, danas Kadıköy.</s><s>U historiji Osmanskog Carstva, Galata i Pera su bile gradska naselja nastanjena rumima, odnosno kršćanima, europljanima i ne–muslimanima uopće.</s><s>Centar pravoslavne manjine (Fanarioti) je bio preko Zlatnog roga na carigradskoj strani (Fener, vidi: Carigradska patrijarhija) dok su Galata i Pera imale više trgovačku i kozmopolitsku prirodu, što će ostaviti trag i napraviti od ove strane grada živahni međunarodni dio današnje metropole.</s>

<s>Topografija
Beyoğlu se nalazi na bregu od 58 metara n. v. Najviša točka je kula Galata na čijem krovu se dostiže visina od 150 mt. n. v. Okrug graniči na jugu sa Zlanim rogom i sa Bosforom, na sjeveru sa okruzima Şişli i Kağıthane, na sjeveroistoku sa okrugom Beşiktaş.</s><s>Dva mosta vežu Beyoğlu sa starim gradom (Fatih): most Galata i most Atatürk.</s><s>Između njih ima jedan treći most kojim se isključivo služi mreža Istranbulskog metroa, takozvani most Zlatnog roga (Haliç Metro Köprüsü).</s><s>Na istočnoj obali Zlatnog roga postoji više terminala trajekta, najznačajniji su terminal Kasımpaşa i dva terminala Karaköy u blizini mosta Galata kojima se služi operator Turyol.</s><s>Glavna ulica je bulevar İstiklal koji izvire iz velikog trga Taksim i presijeca četvrt da bi nestao između Tünel Meydanı i Galip Dede Caddesi.</s><s>U bulevaru İstiklal se nalazi veliki školski kompleks čuvene gimnazije Galatasaray (Galatasaray Lisesi), nekada poznate kao Sultanska škola (Mekteb-i Sultânî), jedna od najstarijih školskih ustanova u Istanbulu, osnovao ju je sultan Bajazid II godine 1481. brinući se o razvoju društva u gradu koji je se tada punio od novog vala imigranata.</s><s>Godine 1868. gimnaziju je obnovio sultan Abdulaziz po uzorku francuskog sistema obrazovanja tog vremena.</s><s>Usporedno bulevara İstiklal teče široki dvosmjerni bulevar pod nazivom Tarlabaşı Caddesi, koji je izgrađen u 1980-im godinama i nosi većinu prometa kroz područje okruga.</s><s>U ulicama s obje strane te ceste se nalaze mnoge historijske zgrade i crkve.</s><s>Jedna od tih je bazilika Sv. Ante, sagrađena između 1906. i 1912 u venecijanskom neogotskom stilu.</s><s>Stoga, nekoć kozmopolitska područja koja okružuju te ceste su pala u propast.</s><s>Glavni trg je trg Taksim (Taksim Meydanı) sa nastavkom šetališta Gezi Parka, gdje nalazimo Kulturni centar Ataturk i Spomenik Republike (Cumhuriyet Anıtı).</s><s>Trg Taksim je sagrađen na jednom djelu jermenskog groblja Pangaltı, a na zapadnoj strani trga se nalazi džamija Taksim, završena između 2017. i 2021., dok nešto južnije se može vidjeti pravoslavna crkva Svete Trojice.</s><s>Srce stare gradske četvrti je okolo kule Galata, 300 metara južno od bulevara İstiklal, s kojeg gledišta se nudi pogled na Zlatni rog i stari Carigrad.</s><s>Nastavljajući južno počinju uski sokaci starog Karaköya.</s><s>Jugozapadno prema Zlatnom rogu nalazi se Arapska džamija, a u neposrednoj blizini mosta Atatürk se prolazi pored džamije Mehmed-paše Sokolovića i česme sultanije Salihe.</s><s>U četvrti Kasımpaşa, nedaleko od Zlatnog roga, se nalazi stadion Erdoğan (Tepebaşi Caddesi, Kasımpaşa) gdje igra i ima svoje sjedište fudbalski klub Kasımpaşa S.K., osnovan 1921., nastupa u Prvoj turskoj lizi.</s><s>Iz Beyoğlua je i jedan od najjačih turskih klubova, Galatasaray SK, osnovan 1905. od studenata gimnazije Galatasaray.</s><s>Klub igra u stadionu Türk Telekoma u Sarıyeru mada su u Beyoğlu ostali neki uredi.</s><s>Mnogi su muzeji u ovoj strani grada: muzej suvremene umjetnosti İstanbul Modern, Muzej Pere u kojem se nalaze mnoga remek-djela iz Osmanskog doba, Muzej Doğançay koji je osnovao umjetnik Burhan Doğançay 2004.</s><s>U blizini bulevara İstiklal se nalazi Pera Palace Hotel, sagrađen po nacrtu Aleksandra Vallauryja i otvoren 1895.</s><s>Agatha Christie ga spominje u Ubojstvu u Orijent-Ekspresu (1934) i hotel danas djelom služi muzeju.</s><s>U Kabataşu, četvrt Beyoğlua, se nalazi Muzej nevinosti (Çukurcuma Caddesi), otvoren 2012. po uzorku istoimenog romana od Orhana Pamuka objavljenog 2008. godine.</s>

<s>Pera
Naziv Pera potiče od imenice Πέρα, što na grčkom znači «preko».</s>

<s>Galata</s>

<s>Historija</s>

<s>Mahale i opštine Beyoğlua</s>

<s>Mahale</s>

<s>Arapcami
 Asmalı Mescit
 Bedrettin 
 Bereketzade 
 Bostan 
 Bülbül 
 Camiikebir 
 Cihangir 
 Çatma Mescit 
 Çukur 
 Emekyemez 
 Evliya Çelebi 
 Fetihtepe 
 Firuzağa 
 Gümüşsuyu 
 Hacıahmet 
 Hacımimi 
 Halıcıoğlu 
 Hüseyinağa 
 İstiklal 
 Kadımehmet Efendi 
 Kalyoncu Kulluğu 
 Kamer Hatun 
 Kaptanpaşa 
 Katip Mustafa Çelebi 
 Keçecipiri 
 Kemankeş Karamustafapaşa 
 Kılıçalipaşa 
 Kocatepe 
 Kulaksız 
 Kuloğlu 
 Küçükpiyale 
 Müeyyetzade 
 Ömeravni 
 Örnektepe 
 Piripaşa 
 Piyalepaşa 
 Pürtelaş Hasan Efendi 
 Sururi Mehmet Efendi 
 Sütlüce 
 Şahkulu 
 Şehitmuhtar 
 Tomtom 
 Yahya Kâhya 
 Yenişehir</s>

<s>Opštine</s>

<s>Ayaspaşa 
 Azapkapı 
 Çıksalın 
 Çukurcuma 
 Dolapdere 
 Fındıklı 
 Galata 
 Galatasaray 
 Hacıhüsrev 
 Hasköy 
 Kabataş 
 Karaköy 
 Kasımpaşa 
 Kuledibi 
 Şişhane 
 Taksim 
 Talimhane 
 Tarlabaşı 
 Tepebaşı 
 Tophane 
 Tünel</s>

<s>Galerija slika</s>

<s>Bilješke</s>

<s>Izvori</s>

<s>Bibliografija</s>

<s>Spoljašnje veze 
  Stranica opštine Beyoğlu.</s><s>Pristupljeno 01. 08. 2022.</s>

<s>Istanbul Geografija Istanbula Gradske četvrti Istanbula</s>

